Cedric Latimer

Cedric Latimer (s. 30. heinäkuuta 1987 Helsinki) on suomalainen koripalloilija. Hän pelasi 36 nuorten maaottelua.

 Ura 

Latimer aloitti juniorikoripallon Korihaiden juniorijoukkuissa ala-asteikäisenä. Yläasteen hän kävi Helsingissä ja pelasi Pussihukkien sekä Torpan Poikien juniorijoukkueissa. Lukion Latimer kävi Yhdysvalloissa. Vuonna 2006 Latimer aloitti opinnot Santa Claran yliopistossa, jossa hän pelasi myös yliopistokoripalloa. Hän edusti koulua, kunnes siirtyi vuonna 2008 Saint Francisin yliopistoon. Kauden 2008–2009 Latimer joutui jättämään väliin NCAA:n siirtosääntöjen vuoksi. Kaudeksi 2009–2010 hän nousi joukkueen avausviisikkoon ja teki 9,0 pistettä ottelua kohden. 

Latimerilla oli optio myös seuraavasta kaudesta yliopiston kanssa, mutta hän päätti palata Suomeen, jossa hän siirtyi Namika Lahden paitaan. Ensimmäisellä Korisliiga-kaudellaan hän teki 13,1 pistettä ja otti 5,8 levypalloa ottelua kohden, ja hänet valittiin kauden päätteeksi vuoden tulokkaaksi. Kaudella 2011–2012 Latimer pelasi  Korihaiden joukkueessa, mutta palasi seuraavaksi kaudeksi Namika Lahteen. Ainoastaan yhden kauden jälkeen hän siirtyi Korikobriin. Seuraavaksi kaudeksi Latimer siirtyi I-divisioona A:ta pelanneeseen Oulun NMKY:hyn. ONMKY selviytyi pudotuspeleihin, joissa karsiutui välierissä. Kauden jälkeen Latimer teki Korisliigajoukkue Kouvojen kanssa 1+1-vuotisen sopimuksen neljän kuukauden koeajalla.http://www.kouvot.fi/latimer-ja-saarijarvi-kouvoihin/  Latimer ei pelannut Kouvoissa yhtään ottelua Korisliigassa, ja hän ja seura purkivat sopimuksen lokakuun alussa.http://www.basket.fi/uutiset/kaikki_uutiset/?x122462=34579063

Heinäkuussa 2016 Latimer teki sopimuksen Torpan Poikien kanssa.http://www.basket.fi/uutiset/kaikki_uutiset/?x122462=40867657 Toukokuussa 2017 hän siirtyi KTP-Basketiinhttp://www.kymensanomat.fi/Online/2017/05/19/KTP%20pestasi%20Cedric%20Latimerin%20%E2%80%94%20%E2%80%9DUrheilullinen%20pelaaja%2C%20jolla%20on%20taito%20tehd%C3%A4%20koreja%E2%80%9D/2017322278578/4 . KTP:n jälkeen Latimer on pelannut I-divisioona A:ssa pelaavissa Torpan Pojissa ja Munkkiniemen Kisapojissa.

 Muuta 

Latimerin isä Erwin Latimer pelasi koripalloa pääsarjatasolla. Tammikuussa 2011 Latimer nostatti pienen kohun sanomalla mediassa, että Tampereen Pyrinnön Antero Lehto olisi huudellut hänelle rasistisesti.

 Saavutuksia
 Korisliigan vuoden tulokas 2011

 Lähteet 
 Cedric Latimer  Suomen Koripalloliitto
 Henkilökuvassa Cedric Latimer #2 Kouvot 2015-2016  Kouvot
 Puhjonrannan kyselytynti  Kouvot

 Viitteet 

Luokka:Suomalaiset koripalloilijat
Luokka:Vuonna 1987 syntyneet
Luokka:Elävät henkilöt